།མངོན་བརྗོད་བླ་མའི་རྒྱུད་བཤད་པ།
༄༅༅། །ད་ནི་མངོན་བརྗོད་བླ་མའི་རྒྱུད་བཤད་པར་བྱ་སྟེ། དེ་ལ་རྒྱུད་སྡེ་སྤྱིའི་རྣམ་པར་
གཞག་པ་ནི་བཤད་ཟིན་ཏོ།
།ཁྱད་པར་རྒྱུད་འདི་གང་དུ་གཏོགས་པ་ནི་མ་རྒྱུད་བླ་མེད་ཡིན་ལ།
དེ་ལ་ཡང་དཔལ་འཁོར་ལོ་སྡོམ་པའི་རྩ་བའི་རྒྱུད་གསུམ་པའོ། །བསྡུས་པའི་རྒྱུད་ཉུང་ངུ་རྣམས་
ཀྱི་སྒྲུབ་ཐབས་དང་ལས་ཚོགས་འགའ་ཞིག་གཙོ་བོར་འཆད་དོ།
།དེར་གཏོགས་པའི་རྒྱུད་
བཤད་པ་ལ། དགོས་པའི་དོན་ནི། དེ་དག་གི་དོན་བདེ་བླག་ཏུ་རྟོགས་པར་བྱ་བའི་ཕྱིར་རོ། །
བསྡུས་པའི་དོན་ནི། རྒྱུ་རྒྱུད་དང་། ཐབས་རྒྱུད། འབྲས་བུའི་རྒྱུད་དོ། །དེ་ལ་རྒྱུ་རྒྱུད་ནི། གཙོ་
བོར་སྲིད་ཞི་ཀུན་ཏུ་འགྲོ་བའི་བྱང་ཆུབ་ཀྱི་སེམས་ལྷན་ཅིག་སྐྱེས་པའོ། །ཐབས་རྒྱུད་ལ། སྨིན་
བྱེད་དབང་གི་ཐབས་དང་། གྲོལ་བྱེད་ལམ་རིམ་པ་གཉིས་དང༌། དེ་དག་སྨིན་བྱེད་སྤྱོད་པའོ། །
གྲོལ་བྱེད་ཀྱི་ལམ་ལ་ཡང་ལྟ་བ་དང༌། སྒོམ་པ་གཉིས་སོ། །སྒོམ་པ་ལ་ཡང་བསྐྱེད་པའི་རིམ་
དང་། རྫོགས་པའི་རིམ་པའོ། །བསྐྱེད་རིམ་ལ་ཡང་སྒྲུབ་པའི་ཐབས་དང་། སྔགས་བཟླས་
པའམ། མཆོད་གཏོར་དང༌། སྦྱིན་སྲེག་དང༌། སྟོན་མོ་དང༌། ཚོགས་འཁོར། རབ་གནས་ཏེ།
རྫོགས་རིམ་ལ་ཡང་རྐང་གྲངས་དེ་ལྟར་རོ། །འབྲས་བུ་ལ་གནས་སྐབས་ཞི་སོགས་ཀྱི་འབྲས་
བུ་དང༌། མཐར་ཐུག་བྱང་ཆུབ་ཀྱི་འབྲས་བུ་སྟེ། ཞིབ་པར་རྩ་རྒྱུད་ཀྱི་བཤད་པར་བརྗོད་ཟིན་ཏོ། །
དེ་ནས་ཚིག་གི་དོན་ལ་གླེང་གཞི་མདོར་བསྟན་པ་དང༌། ཡན་ལག་རྒྱས་པར་བཤད་པ་གཉིས་
ལས། དང་པོ་ལ་སྤྱིར་བསྟན་པ་ནི། འདི་སྐད་ཅེས་པ་ལ་སོགས་པ་སྟེ། འདི་སྐད་ནི་ལག་ན་རྡོ་
རྗེའི་ཡིད་ཀྱི་རྣམ་པར་ཤེས་པ་ལ། རྒྱུད་ཀྱི་ཚིག་དང་སྒྲོ་འདོགས་དང༌། སྐུར་འདེབས་དང་བྲལ་
བས་སྣང་བ་ལ་ཨེ་ཝཾ་ཞེས་བྱའོ། །བདག་གིས་ཞེས་བྱ་བ་ནི། བདག་ཁོ་ནས་ཐོས་པ་བརྒྱུད་
པས་སམ། འཁོར་ལྔས་སམ། སྤྲུལ་པ་ལས་སམ། འཕྲིན་ལས་ནི་མ་ཡིན་ནོ། །ཞེས་པ་བཞི་
-275-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
སྤྱོད་པ་ཡིན་ནོ། །ཐོས་པས་ནི་རང་གི་རྟོགས་པར་བྱས་པ་མ་ཡིན་གྱི། སངས་རྒྱས་ཀྱིས་
གསུངས་ནས་ཐོས་པས་གཞན་དབང་ཡིན་པར་སྟོན་པར། ཡང་འཁོར་རྣམས་ཀྱིས་དུས་གང་
གི་ཚེ་ཐོས། སྟོན་པ་གང་ལས་ཐོས། གནས་གང་དུ་ཐོས། འཁོར་སུ་དང་ལྷན་ཅིག་ཏུ་ཐོས།
བཤད་པའི་ཆོས་ཅན་ཐོས་ཞེས་ན། དྲི་བ་ལྔའི་ལན་དུ་རྒྱུད་ཀྱི་གླེང་གཞི་གསུངས་ཏེ། དུས་
གཅིག་ན་ནི། ཀུན་རྫོབ་ཏུ་ལན་ཅིག་འདི་ཐོས་ལ། དུས་གཞན་གྱི་ཚེ་ནི་གཞན་དག་ཀྱང་ཐོས་
སོ། །དེ་ནས་ཐོས་པ་མང་བར་སྟོན་ཏོ། །དོན་དམ་པར་ན་རྒྱུད་པའི་དོན་རྣམ་པར་ཐར་པའི་སྒོ་
མཐའ་ཡས་པས་དུས་ཀྱི་མཐའི་སྐད་ཅིག་མ་གཅིག་ལ་རྟོགས་ཏེ། དེ་ཡང་བློ་གྲོས་ཆེན་པོ་
མཐོང་རྣམས་ཀྱི། །རྣམ་པ་ཐམས་ཅད་ཅིག་ཅར་ངེས་ཞེས་བཤད་དོ། །བཅོམ་ལྡན་འདས་ནི།
བདུད་བཞི་བཅོམ་པ་ལས། དབང་ཕྱུག་ལ་སོགས་པ་དྲུག་ལྡན་པས་སོ། །གང་དུ་ཐོས་པའི་
གནས་ནི་དེ་བཞིན་གཤེགས་པ་ཐམས་ཅད་ཀྱི་ཞེས་ཕྱོགས་ཐམས་ཅད་དངོས་པོ་ཐམས་ཅད་ཡེ་
ཤེས་ལྔའི་སྣང་བའི་རིགས་ལྟའོ། །དེའི་འཁོར་རྡོ་རྗེ་མཁའ་འགྲོའོ། །མཁའ་འགྲོ་ནི་དཔའ་བོ་ཉི་
ཤུ་རྩ་བཞིའོ། །མཁའ་འགྲོ་མ་རྣམས་ནི་དཔའ་མོ་སུམ་ཅུ་རྩ་བདུན་ནོ། །དེ་ལ་རྡོ་རྗེ་ཟག་མེད་
ཀྱི་ཡེ་ཤེས་སོ། །ཁྲོ་བོ་ནི་ཞི་བས་དུལ་བ་ལ་མངོན་བརྗོད་ཀྱི་སྐུའོ། །མཁའ་འགྲོ་ནི་ཞི་གནས་
ཀྱི་ནམ་མཁའ་ནི་བསམ་གཞན་བཞི་དང་། གཟུགས་མེད་བཞིའོ། །ལྷག་མཐོང་གི་མཁའ་ནི་ས་
བཅུ་གཅིག་གི་སྟོང་པ་ཉིད་དོ། །དེར་གཏོགས་ཤིང་འགྲོ་བས་ན་མཁའ་འགྲོ་མ། ཞེས་བརྟགས་
སོ། །དེའི་དྲི་བ་ནི་མཁའ་འགྲོ་དང་མཁའ་འགྲོའི་ཚོགས་བྱེ་བ་ཕྲག་ཁྲིག་འདུས་པའི་འཁོར་ལོ།
གསང་བའི་སྙིང་པོ་ནི་འཛམ་བུའི་གླིང་གྲུ་གསུམ་སྟེ། ཉན་ཐོས་དང་རང་རྒྱལ་བ་དང་། ཚངས་
པའི་ས་དང་། ཁྱབ་འཇུག་ལ་སོགས་པ་མི་རྟོག་པས་ན་གསང་བའོ། །སྙིང་པོ་ནི་ལོངས་སྐུ་
ལས་སྤྲུལ་སྐུའི་དཔའ་བོ་དཔའ་མོ་བསྐྱེད་པའི་གནས་ཡིན་པས་སྙིང་པོའོ། །བཞུགས་ཏེ་ཞེས་
བྱ་བའི་ལན་ཅིག་དེ་ན་བཞུགས་ཀྱི་དུས་གཞན་གྱི་ཚེ་ན་གཞན་དག་ན་ཡང་བཞུགས་པ་གཅིག་
-276-

སྔགས་ལ་འཇུག་པའི་སྒོ་ལས། མངོན་བརྗོད་བླ་མའི་མངོན་དཀྱིལ་སོགས། ༦༣༽
གིས་ཚིག་དང་སྡུད་པ་པོའི་དུས་ལས་ལྐོག་ཏུ་གྱུར་པ་འདས་པ་ཚིག་ཏུ་སྟོན་ཏོ། །ཆོས་ཁྱད་པར་
དུ་བཤད་པ་ནི། དེར་བཅོམ་ལྡན་འདས་ཞེས་སོགས་ཏེ། གནས་དེར་བཅོམ་ལྡན་འདས་དེ་
བཞིན་གཤེགས་པ་གངྒཱའི་རླུང་གི་བྱེ་མ་སྙེད་ཐམས་ཅད་ཀྱི་འཁོར་ལོ་འདུས་པ་ནས། སྟོན་པ་
པོ་བཅོམ་ལྡན་འདས་ཞེས་བོས་ནས། དེ་སྤྲུལ་པའི་སྐུ་འབྲས་བུའི་ཧེ་རུ་ཀ་ཐོག་མ་སྐྱེ་བ་དང་ཐ་
མ་འཇིག་པ་མེད་པའི་ཆོས་ཀྱི་དབྱིངས་ནས་བྱུང་བའི་དཔལ་རྡོ་རྗེ་སེམས་དཔའ་ལ་གསོལ་བ་
བཏབ་བོ། །ཆོས་གང་གི་ཆེད་དུ་གསོལ་བ་འདེབས་ཞེས་ན། ཀྱེ། བཅོམ་ལྡན་འདས་ཞེས་
བོས་ནས། དེ་བཞིན་གཤེགས་པ་རིགས་ལྔ་ཐམས་ཅད་ཀྱི་དཀྱིལ་འཁོར་ལྔ་བཅུ་རྩ་དྲུག་གི་རྡོ་
རྗེ་ཁྲོ་བོའི་མཁའ་འགྲོ་ཉི་ཤུ་རྩ་བཞི་ཐ་དད་པ་དང་དཀྱིལ་འཁོར་ལྔ་བཅུ་རྩ་དྲུག་གི་མཁའ་
འགྲོ་མ་མང་པོའི་དྲི་ཚོགས་རྒྱུད་འབུམ་པའི་སྟོང་ཕྲག་བརྒྱད་ཅུ་རྩ་བཞི་ངེས་པར་བརྗོད་པའི་རྩ་
བའི་རྒྱུད་བླ་མའི་བླ་མ་སྟེ། འཇིག་རྟེན་པའི་གཉེན་པོ་ཞི་གནས་དགའ་བ་བཞིའི་ཏིང་ངེ་འཛིན་
བླ་མ་དང་ལྷག་མཐོང་སྒྱུ་མ་འོད་གསལ་ཟུང་འཇུག་སྟོན་པ་ནི་བླ་མའི་བླ་མ་སྟེ། དེ་སེམས་ཅན་
གྱི་རྒྱུད་ལས་སྐྱེས་པའི་གནས་ཡིན་པས་སྙིང་པོའོ། །བསང་ནི་རྒྱུད་གསུམ་པར་བཤད་པ་བྱས་
སླར་སྙིང་པོ་ངོ་ཡིས་ཟིན་པའོ། །བཤད་དུ་གསོལ་ནི་རྩ་བའི་རྒྱུད་འདི་ཉིད་དུ་བསྡུས་པ་བཤད་
དུ་གསོལ། ཞེས་འཁོར་ཕུན་སུམ་ཚོགས་པས་གསོལ་བ་འདེབས་པས་ཞར་ལ་རྒྱུད་ཀྱི་མཚན་
བཤད་པ་ཡིན་ནོ། །ཆོས་ཕུན་གསུམ་ཚོགས་པ་ནི། བཅོམ་ལྡན་འདས་ཀྱི་བཀའ་བསྩལ་པ།
ཀྱེ། ལག་ན་རྡོ་རྗེ་ཁྲོ་བོ་ཆེན་པོའི་བདག་པོ་ནི་སངས་རྒྱས་ཀྱི་སྡུད་པའོ། །ཁྲོ་བོའི་ཆ་ལུགས་
འཆང་བ། རྣམ་པར་ཐར་པའི་སྒོ་བསམ་གྱིས་མི་ཁྱབ་པ་སྟོན་པའི་བདག་པོའོ། །འཁོར་རྣམ་པ་
སྣ་ཚོགས་ནི་རྡོ་རྗེ་གཙུག་ཏོར་དང༌། རྡོ་རྗེ་མཛོད་སྤུ་ལ་སོགས་པའི་རྡོ་རྗེ་རྩེ་མོའི་རྒྱུད་ལས་རྡོ་
རྗེ་འཆང་ཉི་ཤུ་རྩ་དྲུག་བཤད་པ་དང་བཅས་པ་ཉོན་ཅིག་དགོད་པའོ། །ཅི་མཉན་ཞེ་ན་རྣམ་པར་
རོལ་པ་ཆོས་ཀྱི་སྐུ་དང༌། རྣམ་པར་འཕྲུལ་པ་ལོངས་སྤྱོད་རྫོགས་པའི་སྐུ་དང༌། འཕྲོ་བ་སྤྲུལ་
-277-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
པའི་སྐུ་བཤད་ཀྱི་སྣོད་ཁ་སྦུག་པ་ལྟ་བུའི་མ་གཏོགས་པ་སྤོང་བ་ལ་ལེགས་པར་ཉོན་ཅིག་ཅེས་
པའོ། །ལྷག་མ་རྣམས་ནི་རྩ་རྒྱུད་ཀྱི་སྐབས་སུ་ཕྱེ་ཟིན་ཏོ། །གསང་ཞིང་སྦས་པའི་དམ་ཚིག་ལ་
འཇུག་པའི་ལེའུ་དང་པའོ། །།
དེ་ནས་འཁོར་འདུས་པས་ཆོས་ཕུན་ཚོགས་ཞུ་བ་ནི། དེ་ནས་བཅོམ་ལྡན་འདས་པ་ལ་
སོགས་པ་སྟེ། རྡོ་རྗེ་སེམས་དཔའ་ནི། སྐུ་རྡོ་རྗེ་འཆང་ངོ༌། །རྡོ་རྗེའི་དབྱིངས་ནི། མི་ཤིགས་པའི་
བྱང་ཆུབ་ཀྱི་སེམས་སོ། །རྣམ་པར་རོལ་པ་ནི། དེའི་རྣམ་འཕྲུལ་ལོ། །ཁྲོ་བོ་ནི། འབྲས་བུ་ཧེ་རུ་
ཀའོ། །དེའི་ཏིང་ངེ་འཛིན་ནི། བསྐྱེད་པའི་ཏིང་ངེ་འཛིན་ནོ། །དངོས་གྲུབ་ཐམས་ཅད་ནི། མཆོག་
དང་ཐུན་མོང་གསང་བ་ནི། ཉན་ཐོས་ལ་སོགས་སྣོད་མིན་ལ་སྦས་སོ། །བྱང་ཆུབ་སེམས་དཔའ་
ནི། ཉོན་མོངས་པ་སྤངས་པའི་བྱང་ཆུབ་ཏུ་གཏོགས་པའོ། །ཆེན་པོ་ཤེས་པའི་སྒྲིབ་པ་སྤངས་
པའི་བྱང་ཆུབ་མངོན་དུ་གྱུར་པའོ། །དེས་ཕུང་པོ་བྱིན་གྱིས་བརླབས་པའི་ལྷ་གསུངས་པ་ནི་
འཁོར་བའི་གསུངས་པ་ལས་རྒྱས་པའི་དཔའ་བོ་གཟུགས་ཀྱི་དབང་ཕྱུག་རྣམ་སྣང་ལ་སོགས་
པ། སྐྱེ་མཆེད་ཀྱི་ལྷ་ནི། མིག་ཏུ་གཏི་མུག་རྡོ་རྗེ་མ་ལ་སོགས་པ། དེ་བཞིན་ཁམས་ཀྱི་ལྷ་ནི་ས་
རྡོ་རྗེ་ལ་སོགས་པའོ། །ཕྱོགས་བཅུ་མཐའ་ཡས་པ་མ་ལུས་པ་སྣོད་དང་ལུས་མེད་པའི་བཅུད་ཀྱི་
འཇིག་རྟེན་དུ་རྣམ་པར་འཕྲོ་བ་སྤྲུལ་པའི་གསང་བའི་སྙིང་པོ་ཆོས་ཀྱི་དབྱིངས་ལས་སྐྱེ་པ་
འཁོར་ལོ་གསུམ་གྱི་དཀྱིལ་འཁོར་སྐུ་དཀར་པོ་གསུང་དམར་པོ་ཐུགས་ནག་པོ་ཁ་དོག་སྣ་
ཚོགས་པའི་མཆོག་རྣམས་སྐུ་གསུང་ཐུགས་ཀྱི་གསང་བ་གསུམ་གྱི་ཟག་མེད་ཀྱི་དམ་ཚིག་ཆེན་
པོ་ས་བཅུའི་འཁོར་ལོ་ལ་ཞུགས་པའི་ལྷ་ནི། ཐོད་པའི་དུམ་བུ་ལ་སོགས་པའོ། །བཅོམ་ལྡན་
འདས་འབྲས་བུའི་ཧེ་རུ་ཀ་རིགས་ལྔ་ཐམས་ཅད་ཀྱི་བདག་པོའི་སྐུ་གསུང་ཐུགས་ཀྱི་རྡོ་རྗེ་
གསུམ་གྱི་ཟག་མེད་པའི་དམ་ཚིག་ཐབས་དང་ཤེས་རབ་གཉིས་སུ་མེད་པ་ཞེས་བྱ་བའི་ཡུལ་
ལ་དམིགས་པའི་ཏིང་ངེ་འཛིན་ལ་སྙོམས་པར་ཞུགས་ཏེ། དམ་ཚིག་ཆེན་པོ་ཆོས་ཀྱི་དབྱིངས་
-278-

སྔགས་ལ་འཇུག་པའི་སྒོ་ལས། མངོན་བརྗོད་བླ་མའི་མངོན་དཀྱིལ་སོགས། ༦༣༽
ཀྱི་རང་བཞིན་རང་གི་ཡེ་ཤེས་ཀྱི་གསང་བའི་བྷ་ག་ཆོས་ཀྱི་འབྱུང་གནས་ལས་བྱུང་བའི་རྣལ་
འབྱོར་མ་དཔའ་བོ་རང་གི་གསང་བའི་དམ་ཚིག་ཐབས་དང་། ཤེས་རབ་ལྷན་ཅིག་འཁྱུད་པས་
གཉིས་སུ་མེད་པའི་དམ་ཚིག་ཆེན་པོའི་མཚན་གསུངས་པ་ནི་ཞི་གནས་དང་ལྷག་མཐོང་གི་
རྣལ་འབྱོར་མ་ཆེན་མོ་ལྟུང་བྱེད་མ་ལ་སོགས་པའོ། །དཔའ་བོ་བྱང་ཆུབ་ཀྱི་ཕྱོགས་ཀྱི་ཆོས་སུམ་
ཅུ་རྩ་བདུན་གྱི་དམ་ཚིག་གི་མཆོག་རང་གི་ཐབས་ལ་དགོངས་ཤིང་གཟིགས་ནས་དཔལ་རྡོ་རྗེ་
མཁའ་འགྲོ་མའི་དམ་ཚིག་གིས་གདུལ་བྱ་ལ་སྟོང་པ་ཉིད་སྟོན་པས་གདུལ་བྱ་ལྷག་མཐོང་དང་
ཞི་གནས་ཀྱི་ནམ་མཁར་འགྲོ་ལ་འབྲས་བུའི་ལྷ་མོ་རྒྱུ་རྡོ་རྗེ་ཕག་མོའི་དམ་ཚིག་ཆོས་ཀྱི་
དབྱིངས་ཀྱི་ཡེ་ཤེས་ལས་ཡང་དག་པར་བྱུང་བ་ལྷ་མོ་རྣམས་ཀྱི་ཐུན་མོང་གི་མིང་ནི་ཤེས་རབ་
ཀྱི་ཕ་རོལ་ཏུ་ཕྱིན་པ་འབྱུང་བ་ཅེས་བྱ་བ་འཁོར་ལོ་གསུམ་ལ་བཞུགས་པ་ནི་མ་མོའི་རིགས་
དང་གསང་བ་གསུངས་པ་ནི་རྡོ་རྗེ་མ་མོ་ཁྭ་གདོང་མ་ཞེས་པ་ལ་སོགས་པའི་དེ་ལྟ་བུའི་མ་མོ་
སྤྲུལ་པ་དང་ཉིང་སྤྲུལ་ཐམས་ཅད་ཀྱི་ནམ་མཁའི་ཁམས་ཀྱི་མཉམ་པའི་ཆོས་ཀྱི་དབྱིངས་
ཐམས་ཅད་ཡོངས་སུ་བཀང་ལ། ཞེས་བྱ་བ་ནི། ཆོས་ཀྱི་དབྱིངས་ལས་བྱུང་བ་ཡི། སྟོང་གསུམ་
གྱི་ཞལ་ཡས་ཁང་ནས་སོ། །རིགས་མ་ལུས་པ་ལྔའི་བདག་པོས་འབྲས་བུའི་ཧེ་རུ་ཀའོ། །དེའི་
ཚོགས་ཀྱི་དབྱིངས་རྣམ་པར་དག་པའི་རང་བཞིན་ཡུམ་རྡོ་རྗེ་ཕག་མོ་ཐབས་དང་ཤེས་རབ་
གཉིས་སུ་མེད་པའི་ཤེས་རབ་ལས་བྱུང་བ་ནི། མངལ་སྐྱེས་དང༌། རྫུས་སྐྱེས་དང༌། དྲོད་གཤེར་
སྐྱེས་དང་། དཔལ་ཧེ་རུ་ཀ་དང་དམ་ཚིག་ནི་སྟོང་པ་ཉིད་དང་། དེ་ཉིད་ཤེས་རབ་ཀྱི་ཕ་རོལ་ཏུ་
ཕྱིན་པའི་བདག་ཉིད་དོ། །རྡོ་རྗེ་སྟོང་པ་ཉིད་ནི་དེའི་རིགས་ཀྱི་ཡེ་ཤེས་དེའི་དམ་ཚིག་ནི་ཀུན་
རྫོབ་ཀྱི་ལྷ་མོའོ། །དེ་གསུངས་པ་ནི་ཆོས་ཐམས་ཅད་དངོས་པོ་མེད་པ་ནི་སྟོང་པ་ཉིད་དེ་བཞི་
ལྔའི་དངོས་པོ་དང་བྲལ་བའོ། །ཆོས་ཀྱི་མཚན་ཉིད་རྣམ་པར་སྤངས་པ་ནི་མཚན་ཉིད་གསུམ་
དང་བྲལ་བའི་མཚན་མ་མེད་པའོ། །བདག་ཆོས་ལས་ཡང་དག་འབྱུང་བ་ནི་གང་ཟག་དང་ཆོས་
-279-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཀྱི་བདག་མེད་པས་མ་འོངས་པ་ལ་སྨོན་པ་མེད་པའོ། །བཅོམ་ལྡན་འདས་ཀྱི་ཐབས་དང་ཤེས་
རབ་གཉིས་སུ་མེད་པའི་དམ་ཚིག་ཆེན་པོའི་གསུངས་པ་ནི་རྣལ་འབྱོར་གྱི་དབང་ཕྱུག་ཆེན་པོ་
རྡོ་རྗེ་སེམས་དཔའ་དང་། ཞེས་སོགས་སོ། །བཅོམ་ལྡན་འདས་བདེ་མཆོག་རིགས་ལྔ་ཐམས་
ཅད་ཀྱི་བདག་པོ་ཞལ་བཞི་ཕྱག་བཅུ་གཉིས་པས་སྣ་ཚོགས་པའི་སྐུ་འཛིན་པ་དྲག་པོ་འཇིགས་
བྱེད་ཀྱི་གདུལ་བྱའི་སེམས་ཅན་ལྷ་བཞི་དང༌། དྲི་ཟ་བཞི་དང༌། གནོད་སྦྱིན་བཞི་དང༌། སྲིན་པོ་
བཞི་དང༌། ཀླུ་བཞི་དང༌། ལྷ་མ་ཡིན་བཞི་དང༌། མིའམ་ཅི་བཞི་དང་། དུར་ཁྲོད་བརྒྱད་ཀྱི་སེམས་
ཅན་ལ། ཕན་པར་རྗེས་སུ་དགོངས་ནས། རྒྱུ་ཐུགས་རྗེ་ཆེན་པོ་ལས་འབྱུང་བའི་འབྲས་བུའི་ཁྲོ་
བོ་ཉམས་དགུ་དང་ལྡན་པའི་ཡབ་ཡུམ་གཉིས་སུ་མེད་པའི་ཡེ་ཤེས་དང༌། ཐུགས་དང༌། གསུང་
དང༌། སྐུ་དང༌། དམ་ཚིག་གི་འཁོར་ལོ་ངོ་མཚར་བ་སྣ་ཚོགས་ཤིང་འཛམ་བུའི་གླིང་མཐའ་ཡས་
པའི་གནས་ལ་རྩ་གཉིས་སུ་དབང་བྱས་པ་དང་། ལོངས་སྤྱོད་པ་དང་། ཐིམ་པ་ཆོ་འཕྲུལ་ཆེན་
པོ་རྡུལ་ཕྲ་རབ་ཏུ་མཉམ་པའི་ས་འོག་དང་། ས་བླ་དང༌། ས་སྟེང་གི་བདག་པོའི་འཁོར་ལོ་བདེ་
མཆོག་གི་དཀྱིལ་འཁོར་དུ་ཡང་དག་པར་བསྟན་པ། སྤྲུལ་པའི་སྐུ་གཟུགས་ཀྱི་སྒོ་ནས་གདུལ་
བྱ་གདུལ་བས་འབྱུང་བཞི་རི་རབ་ཀྱི་སྟེང་གི་དཀྱིལ་འཁོར་དུར་ཁྲོད་ཀྱིས་བརྒྱན་པར་ཕྱག་ན་
རྡོ་རྗེ་བསྙེན་བཀུར་གྱིས་ཕྱག་དང་མཆོད་པ་བྱས་ནས། གདུལ་བྱ་སེམས་ཅན་ཐམས་ཅད་དགེ་
བ་ལ་བཟུང་བའི་ཕྱིར་སྙིང་རྗེའི་ཉམས་ཀྱིས་སྟངས་སྟབས་དྲུག་ཅུ་རྩ་བཞིས་རྐང་པའི་རོལ་པ་
དང༌། ལག་པའི་ཕྱག་རྒྱས་རྣམ་པར་རོལ་པ་པདྨའི་སྡོང་བུ་སྐོར་བ་ལྟར་ལྷ་དྲུག་ཅུ་རྩ་བཞིས་
གར་བྱེད་ཅིང༌། ཐལ་མོ་སྦྱར་ནས་མཆོད་དོ། །དེ་ནས་གཡས་བརྐྱང་བའི་གནས་པས་ཐལ་མོ་
སྦྱར་ཏེ། རུས་པའི་རྒྱན་གྱིས་བརྒྱན་པའི་སངས་རྒྱས་ཐོད་པ་ལ་གསོལ་བ་བཏབ་བོ་ཞེས་
གསོལ་བ་བཏབ་བོ། །སྟོན་པའི་མཚན་ཉིད་ནི་མཆོག་ཏུ་ཟབ་མོའི་ཆོས་ཀྱི་སྐུའི་ཚུལ་དང་། ཁྲོ་
བོའི་རྒྱལ་པོ་ཆེན་པོ། ལོངས་སྤྱོད་རྫོགས་པའི་སྐུ་དང་། སྤྲུལ་པའི་སྐུ་ཡུམ་དང་འཁྱུད་པའི་རྣམ་
-280-

སྔགས་ལ་འཇུག་པའི་སྒོ་ལས། མངོན་བརྗོད་བླ་མའི་མངོན་དཀྱིལ་སོགས། ༦༣༽
པར་སྒེག་པའི་སྐུ་ཆེན་པོ་འཛིན་པས་འཛམ་བུའི་གླིང་དུ་གཟུགས་ཀྱི་སྒོ་ནས་ཆོས་བཤད་ཀྱང་